钦定古今图书集成/理学汇编/字学典/第007卷 > 《赵㧑谦六书论》 > 《会意论》
## 钦定古今图书集成/理学汇编/字学典/第007卷 > 《赵㧑谦六书论》 > 《会意论》

《会意》者，或合其体而兼乎义，或反其文而取乎意，拟
之而后言，议之而后动者也。其书出于象形指事，“象
形”指事，文也，谐声，字也，会意，文字之闲也，但其文则
反诸象形指事之文耳。故曰“正生归本。”其别有五：曰
反体会意，曰省体会意，曰同体会意，曰二体会意，曰
三四五体会意。反体者如：“乃”水之长也。象其形焉。
𠂢则水之邪流别者，故反。则为𠂢之类是也。省体
者，如月形兼“意”字也；夕则月见，故月省则为“夕”之类
是也。同体者，如二口为吅，“三犬为猋”之类是也。二体
者，如艸生田上则为苗；鼠居穴下则为窜之类是也。
三、四、五体者，从臼匊水，临皿则为盥；土上有广从八，
以分其里，则为廛；从臼持缶置于几上，有鬯酉而饰
之以彡，则为郁其类是也。曰“并生”者，言并乎象形指
事之文而生也。夹漈以文有子母，一子一母为谐声
是也。其以二母合为会意则未也。今观其所著《六书，
略》以“羹”“便”等字入于《会意》之篇，其人文固谓之母，羹
本作“鬻”，其母在。然则美？“更”三字，胡可谓之母哉？
《夹漈》尚尔，而况于佗乎？